కోరింగ వన్యప్రాణి అభయారణ్యం
కోరంగి అభయారణ్యం (ఆంగ్లము: CORINGA WILD LIFE SANCTUARY) మడ అడవులు ఆంధ్రప్రదేశ్ రాష్ట్రంలో కాకినాడనుండి 10 కి.మీ. దూరంలో ఉంది. అటవీశాఖ వారి లెక్కప్రకారం 235 చదరపు కిలో మీటర్ల విస్తీర్ణంలో విస్తరించి ఉన్న మడ అడవులు దేశంలోనే రెండవ పెద్ద మడ అడవులుగా స్థానం సంపాదించుకున్నాయి. చిత్తడినేలలో పెరిగే చెట్లయొక్క వేర్ల వ్యవస్థ భిన్నంగా ఉంటుంది. భూమిలోనికి ఉండే వేర్లవల్ల ఈ చెట్లకి కావలసినంత ఆక్సిజన్‌ తీసుకొనే అవకాశం తక్కువగా ఉంటుంది. ఎందుకంటే, ఇక్కడి నేలలు నిరంతరం నీటిలో మునిగి ఉంటాయి. వేర్ల ద్వారా గాలిపీల్చుకునే ఈ 'చిత్తడి అడవులు ' కేవలం నదీ సాగర సంగమ ప్రదేశంలో ఏర్పడ్డ చిత్తడి (బురద) నేలల్లోనే పెరరుగుతాయి. అన్ని నదీ సాగర సంగమాలు చిత్తడి నేలలని ఏర్పరచవు. గంగాతీర ప్రాంతం పశ్చిమ బెంగాల్లోని "సుందర వనాలు " మడ అడవుల తరువాతి స్థానం కోరంగి అభయారణ్యానిదే. అందంగా, గుబురుగా, దట్టంగా పెరిగే ఈ అడవులు సముద్రపు కోతనుంచి భూమిని రక్షించే పెట్టని కోటలుగా ఉన్నాయి.
ఆగ్నేయ ఆసియా
ప్రపంచ సాగర పర్యావరణ వ్యవస్థల్లో అత్యధిక స్థాయి జీవవైవిద్యం కలిగివున్న ప్రదేశాలుగా ఆగ్నేయాసియా పగడపు దిబ్బలు ఉన్న మడుగులు గుర్తింపుపొందాయి, వీటిలో పగడపు జీవులు, చేపలు మరియు గవ్వజీవులు విస్తారంగా ఉన్నాయి. కన్జర్వేషన్ ఇంటర్నేషనల్, సాగర అధ్యయనాలు భూమిమీద అత్యంత సాగర జీవవైవిద్యం ఉన్న ప్రదేశంగా రాజా అంపాత్ ప్రాంతాన్ని గుర్తించినట్లు తెలియజేసింది.[1] ఇండోనేషియా, ఫిలిప్పీన్స్ మరియు పాపువా న్యూ గినియాలతో కూడిన పగడపు త్రిభుజంలో కనిపించే వైవిద్యం ప్రపంచంలోని ఇతర ప్రదేశాల కంటే బాగా ఎక్కువగా ఉంటుంది. ప్రపంచపు పగడపు దిబ్బల జీవవైవిద్యానికి పగడపు త్రిభుజం గుండె మాదిరిగా ఉంటుంది, ఈ కారణంగానే ప్రపంచంలోని పగడపు దిబ్బ పర్యావరణవ్యవస్థల్లో అత్యంత వైవిద్యం కలిగిన ప్రదేశంగా రాజా అంపాత్ గుర్తించబడింది. ప్రపంచంలో అతిపెద్ద చేపగా గుర్తించబడిన తిమింగిలపు సొరచేప మరియు ఆరు తాబేలు జాతులను దక్షిణ చైనా సముద్రం మరియు ఫిలిప్పీన్స్ యొక్క ఫసిఫిక్ మహాసముద్ర ప్రాంతాల్లో గుర్తించవచ్చు.